St. Johannin benediktiiniluostari

St. Johannin benediktiiniluostari sijaitsee Müstairin laaksossa, Val Müstairin kunnassa, Graubündenin kantonissa, Sveitsissä. Sen perusti Churin arkkipiispa noin vuonna 780. Luostarissa on Sveitsin hienoimmiksi mainittuja varhaiskeskiaikaisia maalauksia 800-luvulta. Planta-torni vuodelta 957 on vanhin Alppien alueen säilynyt kirkollinen rakennus. 1800-luvun korjaustöissä luostarista löytyi uudempien maalikerrosten alta freskoja ja stukkotöitä 1160-luvulta. Siellä on myös Kaarle Suurta esittävä luonnollista kokoa suurempi värillinen korkokuva. Luostari on UNESCOn maailmanperintökohde. Lähteet Aiheesta muualla Kuvia tai muita tiedostoja aiheesta St. Johannin benediktiiniluostari Wikimedia Commonsissa